**CONTRACT DE SERVICII**

**nr.** **\_\_\_\_\_ din data de \_\_\_\_\_\_\_**

**Având în vedere:**

- prevederile Legii 98/2016 privind achizițiile publice, cu modificările şi completările ulterioare;

- prevederile HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;

**1. Părţile contractante**

**MUNICIPIUL RÂMNICU SĂRAT**, cu sediul în strada Nicolae Bălcescu nr. 1, Municipiul Râmnicu Sărat, județul Buzău, telefon: 0238561946, fax: 0238561947, cod fiscal: 2406871, Cont IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_\_\_\_\_\_\_, reprezentat legal prin Primar - \_\_\_\_\_\_\_\_\_\_\_\_\_\_\_\_, în calitate de **achizito**r, pe de o parte,

si,

\_\_\_\_\_\_\_\_\_\_\_\_\_\_\_\_\_\_\_\_\_\_**,** cu sediul în loc \_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_, Nr. \_\_\_\_, cod poștal \_\_\_\_\_\_\_\_, tel./fax \_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_, înmatriculată la Registrul Comerţului sub nr. \_\_\_\_\_\_\_\_\_\_\_\_\_\_, având C.U.I. \_\_\_\_\_\_\_\_\_\_, Cont IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_, denumită în continuare **prestator**, pe de altă parte.

**2. Definiții**

2.1. În prezentul contract următorii termeni vor fi interpretați astfel:

a) **,,Părţile contractante”** sunt achizitorul și prestatorul aşa cum sunt acestea numite în prezentul contract.

b) **„Achizitor”** - este beneficiarul serviciilor în baza Contractului, precum şi succesorii legali ai acestuia. Achizitor are același înteles cu Autoritatea Contractantă/Entitatea Contractantă în înțelesul legislației achizițiilor.

c) **„Prestator”** - este persoana juridică/fizică sau orice asociere de persoane juridice, legal constituită, responsabilă cu realizarea obiectului Contractului.

d) **„Contract”** - acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator și una ori mai multe autorități contractante, numit achizitor în vederea îndeplinirii integrale şi corespunzătoare a tuturor obligațiilor sale asumate prin Contract;

e) **„Preţul Contractului”** - preţul plătibil Prestatorului de către Achizitor, în baza Contractului, pentru

îndeplinirea integrală şi corespunzătoare a tuturor obligațiilor sale asumate prin Contract;

f) **,,Forţa majoră”** *-* un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părţi;

g) **,,Penalitate contractuală”** – despăgubirea stabilită în contractul de prestări servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligațiilor din contract (majorări de întârziere și/sau daune-

interese);

h) **,,Termen”** - intervalul de timp în care Părțile trebuie să-și îndeplinească obligațiile, astfel cum este stabilit prin contract, exprimat în zile, luni sau ani;

i) ***,*,zi“** - zi calendaristică; „**an“** - 365 zile.

**3. Aplicabilitate și interpretare**

3.1 Prezentul contract intră în vigoare de la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părți, contractul operând valabil între părți conform documentației de atribuire și ofertei financiare, de la data intrării în vigoare și până la epuizarea legală sau convențională a oricărui efect pe care îl produce.

3.2 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.3 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

Termenele prevăzute în cuprinsul prezentului contract se calculează conform următoarelor reguli:

a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;

b) cu aplicarea în mod corespunzător a dispoziţiilor lit. a) si d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;

c) cu aplicarea în mod corespunzător a dispoziţiilor lit. a) si d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzatoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispoziţiile lit. a), b) si d), cu deosebirea că zilele nelucrătoare din cadrul termenului nu se iau în considerare.

**4. Obiectul contractului**

4.1 Prestatorul se obligă să presteze **Servicii catering pentru elevii din unități de învățământ – Școala Gimnazială ”Gheorghe Vernescu” - conform programului național ”Masă sănătoasă”** în conformitate cu obligațiile asumate prin prezentul contract și prevederile Caietului de sarcini nr. \_\_\_\_\_\_\_\_\_\_\_, parte integrantă din contract, conform cerințelor din Anuntul de participare nr. \_\_\_\_\_\_\_\_\_\_\_\_\_și Oferta acceptată, la destinația finală (Anexă la contract).

**5. Preţul contractului**

5.1 Achizitorul se obligă să plătească prestatorului prețul convenit pentru îndeplinirea contractului, respectiv prețul serviciilor prestate, în sumă de \_\_\_\_\_\_\_\_\_ lei fără TVA, la care se adaugă \_\_\_\_\_\_\_\_ lei TVA, preț asumat de prestator prin oferta financiară nr. \_\_\_\_\_\_\_\_\_\_\_\_\_\_\_.

5.2 Prețul Contractului este ferm și nu se ajustează.

5.3 Preţul total al contractului este de \_\_\_\_\_\_\_\_\_\_\_\_\_ lei cu TVA.

**6. Modalitatea de plată**

6.1 Plata facturilor se va face de către achizitor cu Ordin de plată.

6.2 Plata se face pe baza facturilor emise de către prestator.

6.3 Facturarea serviciilor prestate se va face o data pe luna in baza proceselor verbale de receptie si anexele acestora (centralizatorul cu numarul de porții livrate zilnic). Facturile vor reflecta cantitatile receptionate efectiv de autoitatea contractanta confirmate prin procesele verbale de receptie.

6.4 Achizitorul are obligația de a efectua plata către prestator pentru îndeplinirea obiectului contractului, în termen de 30 de zile de la data înregistrării facturiilor la registratura Primăriei Municipiului Râmnicu Sărat.

**7. Durata contractului**

7.1 Prezentul contract intră în vigoare la data semnării lui de către ultima parte iar executarea contractului începe după constituirea garanției de bună execuție de către prestator.

7.2 Durata contractului este cuprinsă între data semnării lui de către ambele părți contractante și până la finalizarea programului, dar nu mai târziu de data de 20.12.2024.

**8. Documentele contractului**

1. Caiet de sarcini nr. \_\_\_\_\_\_\_\_\_\_\_
2. Referat de necesitate nr. \_\_\_\_\_\_\_\_\_\_\_
3. Raportul procedurii nr. \_\_\_\_\_\_\_\_\_\_\_\_
4. Certificat de înregistrare Oficiul Național al Registrului Comerțului nr. \_\_\_\_\_\_\_\_\_\_\_\_\_\_\_\_\_
5. Certificat constatator Oficiul Național al Registrului Comerțului nr. \_\_\_\_\_\_\_\_\_\_\_\_\_
6. Certificatul de atestare ANAF nr. \_\_\_\_\_\_\_\_\_\_\_\_\_\_\_
7. Certificatul de atestare fiscală privind impozitele și taxele locale nr. \_\_\_\_\_\_\_\_\_
8. Oferta financiară nr. \_\_\_\_\_\_\_\_\_\_\_\_\_\_\_
9. Garanția de bună execuție.

**9. Obligațiile prestatorului**

9.1 Prestatorul se obligă să presteze serviciile la standardele, normativele şi legislaţia în vigoare şi să respecte toate cerinţele din Caietul de sarcini nr. \_\_\_\_\_\_\_\_\_\_\_\_\_\_\_.

9.2 Prestatorul se obligă să presteze şi să finalizeze serviciile care fac obiectul prezentului contract în perioada contractuala asumata.

9.3 Prestatorul se obligă să despăgubească achizitorul împotriva oricăror:

i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile prestate;

ii) daune-interese, costuri, taxe și cheltuieli de orice natură, aferente, ce excepţia situaţiei în care o astfel de încălcare rezultă din respectarea Caietului de sarcini întocmite de către achizitor.

9.4 În cazul în care, din culpa sa, prestatorul se află în imposibilitatea prestării serviciilor, acesta are obligația de a înștiința în scris de îndată achizitorul. În cazul în care prestatorul nu aduce la cunoștința achizitorului situația/evenimentul care a generat aceasta situație, prestatorul se obligă la plata contravalorii prejudiciului cauzat achizitorului, la care se adaugă daune-interese cu titlu de dobândă penalizatoare conform legii.

9.5 (1) Prestatorul se obligă să ia toate măsurile necesare pentru a preveni sau pune capăt oricărei situaţii care ar genera un conflict de interese ce poate compromite executarea obiectivă şi imparţială a prezentului contract. Conflictul de interese poate apărea în mod special ca rezultat al unui interes economic sau al oricăror alte legături ori interese comune etc.

(2) În cazul unui astfel de conflict de interese apărut în timpul executării prezentului contract, prestatorul va notifica în scris achizitorul în termen de 5 zile de la apariţia acestuia şi va lua imediat toate măsurile necesare pentru a-l preveni şi soluţiona.

(3) Achizitorul are dreptul de a verifica dacă aceste măsuri sunt corespunzătoare şi dacă este necesar, poate solicita măsuri suplimentare. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu etc., nu se află într-o situaţie care ar putea genera un conflict de interese. Prestatorul va înlocui, în termen de 5 zile şi fără vreo compensaţie din partea achizitorului orice membru al personalului, salariat sau contractat, inclusiv din conducere sau salariaţii din teritoriu, care se regăseşte într-o astfel de situaţie.

(4) Prestatorul are obligaţia de a se abţine de la orice contact care ar putea atât influenţa independenţa sa ori a personalului, salariat sau contractat, inclusiv din conducere sau salariaţii din teritoriu cât şi compromite executarea în mod corect şi obiectiv a contractului.

9.6 Prestatorul este pe deplin responsabil pentru serviciile prestate, pe toată perioada de derulare a contractului.

9.7 Prestatorul este răspunzator atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.8 În caz de incidente în derularea contractului, prestatorul are obligația de a informa achizitorul în termen de 24 h, luându-se de comun acord măsurile care se impun.

9.9 Prestatorul are următoarele responsabilități:

- Să constituie garanția de bună execuție în termenul statuat de prevederile legale;

- Prestatorul se obliga să asigure prepararea hranei din produse agroalimentare de calitate, însoţite obligatoriu de certificate de calitate şi sanitar veterinare;

- Prestatorul se obliga să asigure condiţiile igienico-sanitare prevăzute de actele normative în vigoare pentru depozitarea şi păstrarea produselor agroalimentare, respectiv pentru distribuţia hranei;

- Prestatorul se obligă să presteze serviciile de catering la standardele şi/sau performanţele prezentate în propunerea tehnică, anexă la contract;

- Prestatorul se obliga sa transporte şi sa distribuie hrana, cu mijloace de transport autorizate DSP şi DSV;

- Mijloacele de transport şi/sau containerele folosite la trasportul alimentelor trebuie menţinute curate şi în bune condiţii pentru a proteja alimentele de contaminare şi trebuie, unde este necesar, să fie create şi construite pentru a permite o curăţire adecvată şi/sau dezinfecţie;

- Prestatorul are obligatia sa livreze hrana direct la punctele de livrare comunicate de Autoritatea contractantă;

- Prestatorul se obliga sa execute serviciile prezentului contract exclusiv cu personal calificat. Personalul prestatorului care lucrează la prepararea hranei trebuie să aibă analizele medicale la zi şi să respecte regulile igienico-sanitare prevăzute de legislaţia în vigoare. Personalul bucatariilor sau oficiilor va fi supus controlului medical la angajare si controalelor medicale periodice. Fiecare persoana care lucreaza in zona de manipulare a alimentelor va mentine curatenia personala la un nivel inalt si va purta echipament de protectie adecvat si curat;

- Echipamentele cu care prestatorul va furniza serviciile, cât şi echipamentele de rezervă vor fi conform legislaţiei române în vigoare şi standardele europene;

- Prestatorul trebuie sa rezolve imediat sesizarile si reclamatiile privind calitatea hranei;

- In vederea rezolvarii problemelor curente si evitarii unor disfunctionalitati, prestatorul va numi o persoana cu responsabilitati operative care va prelua zilnic solicitarile din partea institutiei.

**10. Obligațiile principale ale achizitorului**

10.1 Achizitorul se obligă să plătească către prestator prețul convenit în prezentul contract pentru serviciile prestate în condițiile prevăzute la pct. 5.

10.2 Achizitorul are obligaţia să se asigure că angajaţii săi vor colabora cu Prestatorul şi cu angajaţii

acestuia cu privire la prestarea serviciilor.

10.3 Achizitorul se obligă să pună la dispoziţia Prestatorului orice facilităţi şi/sau informaţii/documente/date pe care acesta consideră necesare îndeplinirii contractului.

**11. Sancțiuni pentru neîndeplinirea culpabilă a obligațiilor**

11.1 În cazul în care, din vina sa exclusivă, Prestatorul nu îşi îndeplineşte obligaţiile asumate prin contract, atunci achizitorul are dreptul de a deduce din valoarea contractului dobânda legală penalizatoare conform art. 3, alin (21) din Ordonanţa nr. 13/2011 privind dobânda legală remuneratorie și penalizatorare pentru obligații bănești, precum și pentru reglementarea unor măsuri financiar-fiscale în domeniul bancar, pentru fiecare zi de întârziere până la îndeplinirea efectivă a obligaţiilor.

11.2 În cazul în care achizitorul, din vina sa exclusivă, nu onorează facturile în termenul convenit atunci prestatorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art. 8 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante coroborat cu prevederile 3, alin (21) din Ordonanța nr. 13/2011 privind dobânda legală remuneratorie și penalizatorare pentru obligații bănești, precum și pentru reglementarea unor măsuri financiar-fiscale în domeniul bancar.

11.3 În situaţia în care prestatorul nu îşi îndeplineşte la termen sau corespunzător obligaţiile contractuale, se considera că acesta produce implicit prejudicii grave autorităţii contractante, iar acesta din urmă are dreptul de a-l exclude în cazul participării la alte proceduri organizate în viitor pentru atribuirea altor contracte de achiziţie publică.

**12. Încetarea și rezilierea contractului**

12.1 Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract

și legislației aplicabile, inclusiv ajungerea la termen;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

12.2 În situația rezilierii, totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

12.3 În situația în care executarea parțială a obligațiilor contractuale face imposibilă realizarea obiectului contractului în integralitatea sa, chiar dacă a fost recepționată o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

12.4 Rezilierea prezentului contract nu va avea niciun efect asupra obligațiilor deja scadente între părțile contractante.

12.5 Părțile sunt de drept în întârziere prin simplul fapt al nerespectării clauzelor prezentului contract.

12.6 Achizitorul își rezervă dreptul de a denunța unilateral contractul de prestare, în cel mult 15 zile

de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denunțării.

12.7 Fără a aduce atingere dispozițiilor dreptului comun privind încetarea contractului sau dreptului achizitorului de a solicita constatarea nulității absolute acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:

a) Prestatorul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislației achizițiilor;

b) contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;

c) în cazul modificării contractului în alte condiții decât cele prevăzute de prevederile legale în vigoare.

12.8 Achizitorul poate proceda la rezilierea unilaterală a contractului, fără efectuarea vreunei alte formalităţi şi fără intervenția instanței de judecată, în situația în care Prestatorul subcontractează sau cesionează cu încălcarea prevederilor legislației în vigoare şi a prevederilor prezentului contract, drepturile şi obligaţiile sale.

**13. Garanţia de bună execuţie a contractului**

13.1 Prestatorul va furniza Achizitorului, în termen de 5 zile lucrătoare de la data semnării contractului, o Garanţie de Bună Execuţie constituită conform legii, pentru realizarea corespunzătoare a Contractului. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

13.2 Cuantumul Garanţiei de Bună Execuţie a contractului reprezintă **5%** din prețul contractului fără TVA şi se va constitui prin:

a) virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de produse a căror valoare estimată este mai mică sau egală cu 7.000.000 lei fără TVA

(iii) asigurări de garanţii emise:

– fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

– fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate.

c) reţineri succesive din sumele datorate pentru facturi parţiale, într-un cont de disponibil distinct deschis la Trezoria Statului şi pus la dispoziţia Achizitorului. Suma iniţială care se va depune de către Prestator în contul de disponibil distinct, astfel deschis, nu trebuie să fie mai mică de 0,5% din valoarea contractului fără TVA.

13.3 În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

13.4 Prestatorul are obligaţia să se asigure că Garanţia de Bună Execuţie este valabilă şi irevocabilă, precum şi în vigoare până la finalizarea livrării și punerii în funcțiune şi remedierea oricăror defecte de către acesta. Dacă termenii Garanţiei de Bună Execuţie specifică data de expirare a acesteia, iar Prestatorul nu este îndreptăţit să obţină Procesul verbal de recepție finală cu 28 de zile înainte de data de expirare a garanţiei, Prestatorul va prelungi valabilitatea Garanţiei de Bună Execuţie până când toate serviciile vor fi prestate.

13.5 Achizitorul va executa Garanţia de Bună Execuţie, în eventualitatea în care:

a) Prestatorul nu reuşeşte să prelungească valabilitatea Garanţiei de Bună Execuţie, aşa cum este prevăzut la pct. 13.3, situaţie în care Achizitorul poate revendica întreaga valoare a Garanţiei de Bună Execuţie;

b) Prestatorul nu reuşeşte să remedieze un defect în termenul prevăzut în Caietul de sarcini/instrucţiune/procese-verbale/note de constatare;

c) oricând pe parcursul îndeplinirii Contractului, în limita prejudiciului creat, în cazul în care Prestatorul nu îşi îndeplineşte, îndeplinește cu întârziere sau nu îndeplinește corespunzător oricare dintre obligaţiile asumate prin Contract.

13.6 Anterior emiterii unei pretenţii asupra Garanţiei de Bună Execuţie, Achizitorul are obligaţia de a notifica atât Prestatorul cât şi emitentului instrumentului de garantare pretenţia sa, precizând obligaţiile care nu au fost respectate şi modul de calcul al prejudiciului;

13.7 În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză raportat la restul rămas de executat, în termen de 5 zile lucrătoare de la data notificării emise de către Achizitor.

13.8 Achizitorul se obligă să restituie garanţia de bună execuţie în cel mult 14 zile de la data întocmirii procesului-verbal de recepţie a serviciilor care fac obiectul contractului de achiziţie publică, dacă nu a ridicat până la acea dată pretenţii asupra ei.

**14. Verificări**

14.1 Achizitorul are obligaţia de a verifica modul de prestare a serviciilor pentru a stabili conformitatea lor cu prevederile din prezentul contract, cu cerinţele din Caietul de sarcini nr. \_\_\_\_\_\_\_\_\_\_\_.

14.2 Verificările vor fi efectuate de către responsabilul cu executarea și monitorizarea implementării contractului.

**15. Începere, finalizare, întârzieri**

15.1 Prestatorul are obligaţia de a începe prestarea serviciilor la data specificată la pct. 7.1 din prezentul contract.

15.2. Serviciile prestate în baza contractului trebuie finalizate în termenul convenit de părţi, conform pct. 7.2 din prezentul contract.

15.3 În cazul în care orice motive de întârziere, ce nu se datorează prestatorului, sau alte circumstanțe neobișnuite susceptibile de a survenii, astfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui de comun acord, perioada de prestare și vor semna un act adițional.

15.4 În afara cazului în care achizitorul este de acord cu o prelungire a termenului de prestare al serviciilor, orice întârziere în îndeplinirea contractului dă dreptul achizitorului de a solicita prestatorului dobânda legală penalizatoare conform art. 3, alin (21) din Ordonanţa nr. 13/2011 privind dobânda legală remuneratorie și penalizatorare pentru obligații bănești.

**16. Cesiunea**

16.1 Este permisă cesiunea drepturilor şi obligaţiilor născute din acest contract, numai cu acordul prealabil scris al Autorităţii contractante şi în condiţiile Legii nr. 98/2016.

16.2 Prestatorul are obligația de a nu transfera total sau parțial obligațiile asumate prin contract, decât în cazuri excepționale și numai după ce a obținut în prealabil acordul scris al achizitorului.

16.3 Cesiunea nu va exonera prestatorul de nicio responsabilitate privind garanția sau orice alte obligații asumate prin contract.

16.4 Orice drept sau obligaţie cesionat/ă de către contractant fără o autorizare prealabilă scrisă din partea Autorităţii contractante nu este executoriu împotriva Autorităţii contractante.

**17. Forța majoră**

17.1 Forța majoră este constatată de o autoritate competentă.

17.2 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

17.3 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

17.4 Partea contractantă care invoca forță majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

17.5 Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

17.6 Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

**18. Ajustarea preţului contractului**

18.1 Pentru serviciile prestate, plăţile datorate de achizitor Prestatorului sunt cele declarate în oferta acceptată, anexă la contract, și indicate in Art. 4 al contractului.

18.2 Preţul contractului nu se ajustează.

**19. Amendamente**

19.1 Părțile contractante au dreptul, pe durata îndeplinirii contractului, de a conveni completarea/modificarea clauzelor contractului, prin act adițional, în cazul apariţiei unor circumstanţe care nu au putut fi prevăzute la data încheierii contractului şi numai în conformitate cu prevederile legale în materia achiziţiilor publice.

**20. Subcontractarea**

20.1 Prestatorul are dreptul de a subcontracta orice parte a prezentului Contract și/sau poate

schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

20.2 Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul, dar numai cu acordul scris al achizitorului.

20.3 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

20.4 - (1) Atât Prestatorul, cât și subcontractanții săi, sunt pe deplin răspunzători faţă de achizitor pentru modul în care este îndeplinit contractul.

16.5 Prestatorul poate schimba oricare subcontractant numai dacă acesta nu şi-a îndeplinit partea sa din contract și numai dacă schimbarea subcontractantului nu reprezintă o modificare a prezentului contract. Schimbarea subcontractantului nu va schimba preţul contractului şi va fi notificată achizitorului.

**21. Soluționarea litigiilor**

21.1 Achizitorul și prestatorul vor depune toate eforturile pentru a rezolva pe cale amiabilă, prin

tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

21.2 Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergentă contractuală, fiecare poate solicita ca disputa să se soluționeze de către instanțele judecătorești din Romania.

**Art. 22. Clauze generale referitoare la protectia datelor cu caracter personal** 22.1 Beneficiarul colectează și prelucrează datele personale ale Prestatorului în conformitate cu legislația în vigoare, în modalități care asigură confidențialitatea și securitatea adecvată a acestor date, in vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

22.2 În procesul de prelucrarea a datelor cu caracter personal, Beneficiarul aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale.

20.3 Scopul prelucrării: Datele cu caracter personal ale Prestatorului, comunicate în cadrul prezentului contract, vor fi prelucrate de Beneficiar în scopul executării prezentului contract la care Prestatorul este parte contractantă.

22.4 Categorii de date: Datele cu caracter personal colectate și prelucrate în vederea executării prezentului contract sunt următoarele: (de ex.: nume și prenume, adresă, serie și număr carte de identitate, cod numeric personal, număr de telefon/fax, adresă de poștă electronică, cod bancar).

22.6 Datele personale ale Prestatorului, comunicate în cadrul prezentului contract, pot fi comunicate de Beneficiar instituțiilor publice, în conformitate cu obligațiile legale care îi revin acestuia. 22.7 În situația în care este necesară prelucrarea datelor personale ale Prestatorului în alte scopuri decât cele prevăzute la alin. 20.3 Beneficiarul va informa Prestatorul și îi va solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

22.8 Beneficiarul asigură dreptul Prestatorului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

22.9 Datele personale ale Prestatorului sunt păstrate de Beneficiar pe întreaga perioadă de executare a contractului și ulterior încetării

**23. Limba care guvernează contractul**

23.1 Limba care guvernează contractul este limba română.

**24. Comunicări**

24.1(1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât și în momentul primirii.

24.2 Comunicările între părți se pot face și prin telefon, telegramă, telex, fax sau e-mail cu condiția confirmării în scris a primirii comunicării.

**25. Clauze speciale**

25.1 Achizitorul are dreptul să refuze plata în cazurile în care:

a) prestatorul a realizat acțiuni necontractate, necomandate sau efectuate după sau înaintea termenului contractual fără acceptul achizitorului;

b) serviciile puse în operă au calitate necorespunzătoare.

25.2 Părțile înțeleg să acționeze cu bună credință pentru respectarea drepturilor celuilalt care decurg din acest contract și să ia toate măsurile pentru a asigura realizarea lui.

**26. Legea aplicabilă contractului**

26.1 Contractul va fi interpretat conform legilor din Romania.

26.2Prezentul contract se completează de drept cu orice clauze imperative impuse de Legea 98/2016 şi legislaţia complementară, acestea devenind obligatorii pentru părţi.

Părțile au înțeles să încheie astăzi, \_\_\_\_\_\_\_\_\_\_\_\_\_\_ , prezentul contract în 2 (două) exemplare originale, ambele cu valoare juridică egală, câte unul pentru fiecare parte contractantă.

|  |  |
| --- | --- |
| **Achizitor,** | **Prestator,** |
| **MUNICIPIUL RÂMNICU SĂRAT** | **S.C. \_\_\_\_\_\_\_\_\_\_\_\_\_\_\_** |
|  |  |
|  |  |
|  |  |

**ANEXĂ**

**La Contract de achiziție publică**

Nr. \_\_\_\_\_\_\_ încheiat în data de [zz/ll/aaaa],

**Destinația de livrare este:**

1. *Școala Gimnazială ,,Gheorghe Vernescu”, Municipiul Râmnicu Sărat, str. Paun Pincio nr.10;*
2. *Școala Gimnazială ,,Gheorghe Vernescu”, Municipiul Râmnicu Sărat, str. Paun Pincio nr.2;*
3. *Școala Gimnazială ,,Gheorghe Vernescu”, Municipiul Râmnicu Sărat, str. Alexandru Vlahuță nr.20.*

|  |  |
| --- | --- |
| **Achizitor,** | **Prestator,** |
| **MUNICIPIUL RÂMNICU SĂRAT** | **S.C. \_\_\_\_\_\_\_\_\_\_\_\_\_\_\_** |
|  |  |
|  |  |
|  |  |